Nuclear Assault

Οι Nuclear Assault είναι αμερικάνικο thrash metal συγκρότημα, το οποίο σχηματίστηκε το 1984 στη Νέα Υόρκη και διαλύθηκε το 1995 και μετά από δύο επανενώσεις συνεχίζουν μέχρι σήμερα.

Ήταν ένα από συγκροτήματα του thrash metal της δεκαετίας του '80 το οποίο ασχολήθηκε με κοινωνικά θέματα, συνδυάζοντας τους στίχους τους με γρήγορα ριφ κιθάρας.

Βιογραφία
Μετά τη συμμετοχή του στο ντεμπούτο των Anthrax, "Fistful of Metal", ο μπασίστας Ντάνι Λίλκερ αποφάσισε να σχηματίσει τους Nuclear Assault με τον τραγουδιστή Τζον Κόνελι. Ο ντράμερ Σκοτ Νταμπόις και ο κιθαρίστας Μάικ Μπόγκας συμπλήρωσαν τη σύνθεση του συγκροτήματος, αλλά λίγους μήνες αργότερα αντικαταστάθηκαν από τους Γκλεν Έβανς και Άντονι Μπραμάντε, αντίστοιχα. Ο ακραίος τους ήχος σε συνδυασμό με την πολυσύνθετη μουσικότητα τους, κατέστησαν τους Nuclear Assault ως ένα από τα σημαντικότερα συγκροτήματα της thrash metal σκηνής της Νέας Υόρκης.

Ο πρώτος τους δίσκος, "Game Over", κυκλοφόρησε το 1986 σε παραγωγή του Άλεξ Περιάλας, με θετικές κριτικές από το κοινό και τους μουσικοκριτικούς. Ακολούθησε το ΕΡ "The Plague", το οποίο έκανε το συγκρότημα γνωστό για το χιούμορ του με την αναφορά στον τραγουδιστή των Motley Crue, Βινς Νιλ, στο κομμάτι "Butt Fuck (You Figure It Out)". Οι συνεχείς περιοδείες προσπαθούσαν να εξισορροπήσουν την έλλειψη εμπορικής προώθησης για το συγκρότημα, το οποίο ηχογράφησε το άλμπουμ "Survive" το 1988, μπαίνοντας για πρώτη φορά στους καταλόγους του Billboard 200, φτάνοντας στο # 145.Nuclear Assault Billboard Charts

Η δημιουργικότητα των Nuclear Assault έφθασε στο απόγειο της με το "Handle With Care" το 1989, το οποίο έφθασε στο # 60 στη Μεγάλη ΒρετανίαNuclear Assault Official Chart Company και για την προώθηση του περιόδευσαν με τους Exodus στην Ευρώπη και τους Testament και τους Savatage στις Ηνωμένες Πολιτείες. Το 1991, κυκλοφόρησαν το "Out of Order" ακολουθούμενο από το ζωντανά ηχογραφημένο "Live at the Hammersmith Odeon" την επόμενη χρονιά.

Ο Ντάνι Λίλκερ αποχώρησε για να δημιουργήσει τους Brutal Truth και λίγο αργότερα αποχώρησε και ο κιθαρίστας Άντονι Μπραμάντε, με το συγκρότημα να προσλαμβάνει τον κιθαρίστα Ντέιβ Ντι Πιέτρο και τον μπασίστα Σκοτ Μετάξας, ηχογραφώντας το "Something Wicked" το 1993, για το οποίο πραγματοποίησαν μόνο μία ευρωπαϊκή περιοδεία πριν διαλυθούν το 1995.

Η πρώτη επανένωση του συγκροτήματος πραγματοποιήθηκε το 1997 για μία ζωντανή εμφάνιση πριν διαλυθούν και πάλι. Στις αρχές του 2002, τα μέλη του συγκροτήματος ήλθαν σε επαφή μέσω ενός κοινού τους φίλου, ο οποίος τους ζήτησε να επανενωθούν για μερικές συναυλίες. Η πρώτη τους εμφάνιση έγινε στο φεστιβάλ "Metal Meltdown" στις 5 Απριλίου 2002,NUCLEAR ASSAULT Confirmed For Metal Meltdown IV! ακολουθούμενη από εμφανίσεις στο CBGB's της Νέας Υόρκης τον Μάιο, με την εμφάνιση τους στο "Screaming Ferret Wreckords" της Μασσαχουσέτης να ηχογραφείται για το ζωντανό άλμπουμ "Alive Again του 2003.NUCLEAR ASSAULT To Issue Live Album Through SCREAMING FERRET WRECKORDS Τον Αύγουστο του 2002 έπαιξαν στο "Wacken Open Air" της Γερμανίας,NUCLEAR ASSAULT Confirmed For Wacken Open Air! με τον Άντονι Μπραμάντε να αποχωρεί και πάλι δίνοντας στη θέση του στον Έρικ Μπερκ. Στη συνέχεια, εμφανίστηκαν στο Σάο Πάολο της Βραζιλίας μετά από 13 χρόνια με τον τραγουδιστή Ντέρικ Γκριν και τον κιθαρίστα Αντρέας Κίσσερ των Sepultura να ανεβαίνουν στη σκηνή σαν γκεστ.SEPULTURA Duo To Guest At NUCLEAR ASSAULT's Brazilian Gig

Τον Μάιο του 2005, ο Σκοτ Χάρινγκτον αντικατέστησε μόνιμα τον Μπραμάντε, μετά τις ηχογραφήσεις του πρώτου στούντιο δίσκου των Nuclear Assault μετά από δώδεκα χρόνια, με τίτλο "Third World Genocide". Στην περιοδεία για το δίσκο εμφανίζονταν μαζί με τους Death Angel στη Νότια Αμερική και τους Testament στις Ηνωμένες Πολιτείες. Τον Οκτώβριο του 2006 κυκλοφόρησαν το πρώτο τους DVD με τίτλο "Louder Harder Faster", το οποίο ηχογραφήθηκε στο ομώνυμο φεστιβάλ στις 5 Ιουνίου 2005. Τον Αύγουστο του 2008, αναγκάστηκαν να ακυρώσουν την εμφάνιση τους στο φεστιβάλ "Hole in the Sky" της Νορβηγίας, λόγω τραυματισμού του Γκλεν Έβανς στον καρπό.NUCLEAR ASSAULT Forced To Pull Out Of Norway's HOLE IN THE SKY Festival

Τον Μάιο του 2011, κυκλοφόρησαν το DVD "Metal Merchants Festival 01-29-11 Oslo, Norway" βιντεοσκοπημένο στο ομώνυμο φεστιβάλ τέσσερις μήνες νωρίτερα.Nuclear Assault - Metal Merchants Festival 01-29-11 Oslo, Norway Ακολούθησαν εμφανίσεις στα φεστιβάλ "Slaughter By The Water" του Σαν Φρανσίσκο και "Elsrock Festival" του Ρίσεν στην Ολλανδία.

Μετά από δέκα χρόνια, οι Nuclear Assault επέστρεψαν στην δισκογραφία με το ΕΡ "Pounder" το 2015 και πραγματοποίησαν την περιοδεία "Final Assault", μετά από την οποία είχαν ανακοινώσει ότι θα διαλυθούν.NUCLEAR ASSAULT To Release 'Pounder' EP In June

Δισκογραφία
 Στούντιο ηχογραφήσεις 
 Game Over (1986)
 Survive (1988)
 Handle With Care (1989)
 Out of Order (1991)
 Something Wicked (1993)
 Third World Genocide (2005) EP 
 Brain Death (1986)
 The Plague (1987)
 Good Times, Bad Times (1988)
 Fight to be Free (1988)
 Pounder (2015) Ζωντανές ηχογραφήσεις 
 Live at the Hammersmith Odeon (1992)
 Alive Again (2003)

 Συλλογές 
 Assault & Battery (1995)

Παραπομπές

Πηγές
 Nuclear Assault | Music Biography, Credits and Discography | AllMusic
 Nuclear Assault Biography | OLDIES.com
 Nuclear Assault - Encyclopaedia Metallum: The Metal Archives
 Nuclear Assault reviews, music, news - sputnikmusic

Κατηγορία:Αμερικανικά thrash metal συγκροτήματα
Κατηγορία:Heavy metal συγκροτήματα από Νέα Υόρκη (πολιτεία)